
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

ι> Αντικατάσταση του αρ. 1 της απόφασης Υπ. Οικον/κών 


2069005/4119/0023/18.9.92 . 1 

Καθορισμός επιτοκίων έντοκων γραμματίων . 2 


Παροχή της εγγύησης του Δημοσίου προς την Εθνική 
Τράπεζα της Ελλάδος για τη χορήγηση δανείου πο¬ 
σού δρχ. ενός δισεκατομμυρίου (1.000 εκατ.) στην 
«Πρότυπο Ανώνυμο Κτηματική Εταιρεία - Ανώνυμη 


Εταιρεία Τουριστικών και Κτηματικών Επιχειρή¬ 
σεων» και με τον διακριτικό τίτλο «Πρότυπος Ανώνυ¬ 
μος Κτηματική Εταιρεία» . 3 

Κύρωση κανονισμού Εσωτερικής Υπηρεσίας της Ει¬ 
σαγγελίας Εφετών ΙωαννΙνων. 4 

Περί του θορύβου των δικύκλων μοτοσυκλεττών_ 5 

Αντικατάσταση Εκπροσώπου στην Αντιπροσωπευτική 

Συνέλευση Κοινωνικού Ελέγχου ΑΣΚΕ-ΟΤΕ . 6 

Αντικατάσταση Εκπροσώπου στην Αντιπροσωπευτική 
Συνέλευση Κοινωνικού Ελέγχου (ΑΣΚΕ) στα ΕΛ- 

ΤΑ . 7 

Ταξινόμηση συναρμολογουμένων στην Ελλάδα βενζι- 

νοκινήτων αυτοκινήτων . 8 

Παράταση της Φ400/39628/7535/2.11.92 απόφασης 
|ί Υπουργού Μεταφορών και Επικοινωνιών. 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2037530/4775/0023 (1) 


Αντικατάσταση του αρ. 1 της απόφασης Υπ. Οικον/κών 

2069005/4119/0023/18.9.92. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις των άρθρων 31 και 32 του Ν. -1914/90 
«Εκσυγχρονισμός και ανάπτυξη του Δημοσίου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις. 

2. Την αριθμ. 194907/22.11.1969 απόφαση του 
Υπουργού των Οικονομικών «περί των δαπανών εκδόσεως 
και εξυπηρετήσεως κ.λπ. Κρατικών Δανείων». 

3. Το άρθρο 12 του Ν. 2074/92 (ΦΕΚ 128/31.7.92). 

4. Την Κοινή απόφαση Πρωθυπουργού και Υπουργού 


Οικονομικών αρ. Υ 1847/1078399/1182/0002/7.8.92 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

5. Την αρ. 2069005/4119/0023/18.9.92 απόφαση του 
Υπουργού Οικονομικών «Γενικοί όροι έκδοσης ομολόγων 
σε δραχμές, κυμαινομένου επιτοκίου». 

6. Την αρ. 2001051/152/0023/13.1.92 κοινή από¬ 
φαση των Υπουργών Εθνικής Οικονομίας και Οικονομικών 
«Γενικοί όροι έκδοσης Ομολόγων με ρήτρα ΕΟυ κυμαινο- 
μένου επιτοκίου, καθώς και τις αρ. 2066861 /4075/0023/ 

9.9.92 και 2072426/4374/0023/8.10.92 αποφάσεις του 
Υπουργού Οικονομικών «Γενικοί όροι έκδοσης ομολόγων 
με ρήτρα Δολλαρίου Η.Π.Α. κυμαινομένου επιτοκίου» και 
«Γενικοί όροι έκδοσης ομολόγων με ρήτρα Μάρκου Γερ- 
μανίας κυμαινομένου επιτοκίου» αντίστοιχα, αποφασί¬ 
ζουμε: 

1. Αντικαθίσταται το άρθρο 1 των "γενικών όρων της 
απόφασής μας αρ. 2069005/4119/0023/18.9.92 ως 
ακολούθως: 

1. Τα ομόλογα του Ελληνικού Δημοσίου κυμαινομένου 
επιτοκίου σε δραχμές είναι ανώνυμοι τίτλοι στον κομιστή. 

Οι τόκοι θα υπολογίζονται με βάση τον πραγματικό 
αριθμό ημερών κάθε τοκοφόρου περιόδου η διάρκεια της 
οποίας θα καθορίζεται για κάθε νέα έκδοση ομολόγων και 
έτος 365 ημερών. 

Τα ομόλογα αποφέρουν τόκο από την ημερομηνία έκ¬ 
δοσης του τίτλου ο οποίος τόκος θα καταβάλλεται δεδου¬ 
λευμένος την αντίστοιχη ημερομηνία λήξεως της κάθε το¬ 
κοφόρου περιόδου. 

Εάν κάποια ημερομηνία πληρωμής τόκων δεν είναι ερ¬ 
γάσιμη ημέρα, τότε μετατίθεται στην αμέσως επόμενη ερ¬ 
γάσιμη ημέρα, εκτός εάν η ημέρα αυτή αναφέρεται στον 
επόμενο μήνα, οπότε η ημέρα πληρωμής τόκων μετατίθε¬ 
ται στην ακριβώς προηγούμενη εργάσιμη ημέρα, ο δε τό¬ 
κος θα υπολογίζεται για τον αντίστοιχο αριθμό των πραγ¬ 
ματικών ημερών. 

Εργάσιμη ημέρα θεωρείται εκείνη κατά την οποία λει¬ 
τουργούν οι Τράπεζες και οι αγορές συναλλάγματος στην 
Ελλάδα. 

2. Συμπληρώνεται το άρθρο 1 των γενικών όρων των 
αποφάσεών μας αρ. 2001051/152/0023/13.1.1992, 
2066861/4075/0023/9.9.92 και 2072426/4374/0023/ 

8.10.92 ως ακολούθως: 

Στο τέλος της προτάσεως: 

«.... Εάν κάποια ημερομηνία πληρωμής κ.λπ.... προη¬ 
γούμενη εργάσιμη ημέρα» προστίθεται: 

«ο δε τόκος θα υπολογίζεται για τον αντίστοιχο αριθμό 
των πραγματικών ημερών». 

Κατά τα λοιπά ισχύουν οι αποφάσεις μας όπως έχουν. 

3. Κάλυψη Δαπάνης. 

Από τις διατάξεις της απόφασης αυτής δεν προκαλεΐται 
δαπάνη σε βάρος του Κρατικού Προϋπολογισμού οικ. 
έτους 1993. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 11 Ιουνίου 1993 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 2037524/4769/0023 (2) 

Καθορισμός επιτοκίων έντοκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 12ΘΘ/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη κοινή απόφαση μας αρ. 2033251 / 
4337/0023/24.5.1993 «καθορισμός Επιτοκίων εντόκων 
γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή Απόφαση Πρωθυπουργού και Υπουργού 
Οικονομικών αρ. Υ 1847/1078399/1182/0001/7.8.92 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», αποφασίζουμε: 

1. Ορίζουμε τα επιτόκια των εντόκων γραμματίων Ν.Δ. 
3745/57 που θα εκδοθούν ή θα ανανεωθούν από 4 Ιου¬ 
νίου 1993 ως εξής: 

α) 18% για τα έντοκα γραμμάτια, τρίμηνης διάρκειας. 

β) 20% για τα έντοκα γραμμάτια, εξάμηνης διάρ¬ 
κειας. 

γ) 21,50% για τα έντοκα γραμμάτια, ετήσιας διάρ¬ 
κειας. 

2. Επίσης για τα άληκτα έντοκα γραμμάτια και για το 
χρονικό διάστημα απά την πιο πάνω ημερομηνία 
(4.6.1993) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη Δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού προϋπολογισμού οικ. 
έτους 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ίΐ Ιουνίου 1993 

Ο ΥΦΥΠΟΥΡΓΟΣ 

Π. ΔΟΥΚΑΣ 


Αριθ. 2035597/6660/0025 (3) 

Παροχή της εγγύησης του Δημοσίου προς την Εθνική Τρά- 
πεζα της Ελλάδος για τη χορήγηση δανείου ποσού δρχ. 
ενός δισεκατομμυρίου (1.000 εκατ.) στην «Πρότυπο 
Ανώνυμο Κτηματική Εταιρεία - Ανώνυμη Εταιρεία Του¬ 
ριστικών και Κτηματικών Επιχειρήσεων» και με τον δια¬ 
κριτικό τίτλο «Πρότυπος Ανώνυμος Κτηματική Εται¬ 
ρεία». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του 
Ν. 1266/1982. 

2. Την πράξη του Διοικητή της Τράπεζας της Ελλάδος 
με αριθμό 1955/2.7.91. 

3. Το από 31.5.93 έγγραφο της Εθνικής Τράπεζας της 
Ελλάδος με το οποίο μας γνωρίζει ότι προτίθεται να δα¬ 
νειοδοτήσει την ανωτέρω εταιρεία με ποσό δρχ. 

1.000.000.000 και αναφέρει τους όρους της δανειοδότη¬ 
σης αυτής, μεταξύ των οποίων είναι και η παροχή της εγ¬ 
γύησης του Ελληνικού Δημοσίου. 

4. Το αντίγραφο πρακτικού της Συνεδρίασης του Δ.Σ. 
της ανωτέρω εταιρείας της 8.6.93. 

5. Το από 27.5.1993 Πρακτικό Συνεδριάσεως Διυπουρ¬ 
γικής Επιτροπής Αποκρατικοποιήσεως της 27.5.1993. 

6. Την με αριθμό Υ. 2009/20.5.93 κοινή απόφαση του 
Πρωθυπουργού και Υπουργού Οικονομικών για ανάθεση 
αρμοδιοτήτων στους Υφυπουργούς Οικονομικών, αποφα¬ 
σίζουμε: 

Παρέχουμε την εγγύηση του Ελληνικού Δημοσίου στην 
Εθνική Τράπεζα της Ελλάδος ΑΕ για τη χορήγηση δανείου 
ύψους ενός δισεκατομμυρίου δρχ. (1.000.000.000) στην 
«Πρότυπο Ανώνυμο Κτηματική Εταιρεία - Ανώνυμη Εται¬ 
ρεία Τουριστικών και Κτηματικών Επιχειρήσεων» και με το 
διακριτικό τίτλο «Πρότυπος Ανώνυμος Κτηματική Εται¬ 
ρεία» για τη συνέχιση της λειτουργίας του εργοστασίου Λι¬ 
πασμάτων στη Δραπετσώνα (ΣΕΔ) της ΑΕΕΧΠ & Λ και την 
γενικότερη χωροταξική ανάπλαση του γηπέδου και της 
γύρω περιοχής υπό την προϋπόθεση εγγραφής πρώτης 
(Α) υποθήκης υπέρ του Δημοσίου επί όλων των ακινήτων 
του εργοστασίου Λιπασμάτων ΔΡΑΠΕΤΣΩΝΑΣ, εκτάσεως 
270 στρεμμάτων περίπου (κτίρια και γήπεδα). 

Το Ελληνικό Δημόσιο παραιτείται από την εφαρμογή και 
τις ενστάσεις των άρθρων 855 και 867 και διατηρεί τα δι¬ 
καιώματα και τις ενστάσεις που απορρέουν από τα άρθρα 
853, 858, 862 και 863 του Α.Κ. 

Η χορήγηση και η εξυπηρέτηση του δανείου θα γίνει 
σύμφωνα με τους όρους, που αναφέρονται στο από 
31.5.93 έγγραφο της Εθνικής Τράπεζας εκτός του δικαι¬ 
ώματος στην Εθνική Τράπεζα για απευθείας χρέωση του 
λογαριασμού του Δημοσίου στην Τράπεζα της Ελλάδος. 

Με την απόφαση αυτή αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπερη¬ 
μερίας του δανείου αυτού να καταβάλουμε στο δανειστή 
μέσα σε δύο (2) μήνες από τη λήξη της εκάστοτε οφειλής 
τα ποσά που προέρχονται από την ανωτέρω αιτία και μετά 
από προηγούμενη βεβαίωση των ποσών αυτών στην οικεία 
ΔΟΥ στο λογαριασμό Νο 555 σύμφωνα με τη διάταξη του 
Π.Δ/τος αριθμ. 16/1989 (ΦΕΚ 6/1989) και τις οδηγίες 
της εγκυκλίου μας αριθμ. 98348/2945/8.8.79. 

Η Ε.Τ.Ε. παρακαλείται να μας στείλει αντίγραφο της 

σύμβασης που θα υπογράψειμε την δανειολήπτρια Εται¬ 
ρεία και να μας ενημερώνει για την πορεία της εξυπηρέτη¬ 
σης του δανείου. 

Η δανειολήπτρια Εταιρεία παρακαλείται να φροντίζει 
για την εμπρόθεσμη εξόφληση του εν λόγω δανείου. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η 
Εθνική Τράπεζα και θα την αποδίδει στο Δημόσιο, σύμ¬ 
φωνα με τα έγγραφά μας αριθμ. 98346/2944/1979, 
98348/2945/1979 και 121545/1786/1979. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1993 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 52277 (4) 

Κύρωση κανονισμού Εσωτερικής Υπηρεσίας της Εισαγγε¬ 
λίας Εφετών Ιωαννίνων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προσετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού. 

4. Το έγγραφο του Εισαγγελέα Εφετών Ιωαννίνων με 
τον αριθμό 1093/11.5.1993, αποφασίζουμε: 

Κυρώνουμε τον Κανονισμό της εσωτερικής Υπηρεσίας 
της Εισαγγελίας Εφετών Ιωαννίνων όπως καταρτίστηκε με 
την από 11 Μαΐου 1993 απόφαση του Εισαγγελέα Εφετών 
Ιωαννίνων η οποία έχει ως εξής: 

Αρθρο 1 
ΕΙΣΑΓΓΕΛΙΑ 

Η τοπική της αρμοδιότητα εκτείνεται στις περιφέρειες 
των Νομών Ιωαννίνων, Άρτας και Πρέβεζας. Είναι δικα¬ 
στική αρχή ανεξάρτητη από τα δικαστήρια και τις υπηρε¬ 
σίες της εκτελεστικής λειτουργίας των παραπάνω Νομών. 
Δρα ενιαία και αδιαίρετα και έχει ως αποστολή την τήρηση 
της νομιμότητας την προστασία του πολίτη και τη διαφύ¬ 
λαξη των κανόνων της δημόσιας τάξης. 

Άρθρο 2 
ΕΙΣΑΓΓΕΛΕΑΣ 

Ο Εισαγγελέας διευθύνει την Εισαγγελία και φροντίζει 
για την εύρυθμη διεξαγωγή των εργασιών της. Στη δικαιο¬ 
δοσία του υπάγονται: 

Όλες οι αρμοδιότητες που προβλέπονται από τον Ποι¬ 
νικό Κώδικα, τον Κώδικα Ποινικής Δικονομίας και το Νόμο 
1756/1988, όπως αυτός ισχύει, και όσες αρμοδιότητες 
αναγνωρίζονται σ’ αυτόν από τις εκάστοτε ισχύουσες δια¬ 


τάξεις νόμων, νομοθετικών και Προεδρικών διαταγμάτων, 
ειδικών ποινικών νόμων και Υπουργικών αποφάσεων, και 
γνωμοδοτεί σε νομικά ζητήματα, σχετικά με την ερμηνεία 
και εφαρμογή των ποινικών νόμων. 

Άρθρο 3 

ΑΝΤΕΙΣΑΓΓΕΛΕΑΣ 

Ο Αντεισαγγελέας αναπληρώνει νομίμως τον Εισαγγε¬ 
λέα σε περίπτωση απουσίας ή κωλύματός του. 

Εκτελεί τις παραγγελίες του Εισαγγελέα. Κατά την 
εκτέλεση όμως των καθηκόντων του και την έκφραση της 
γνώμης του ενεργεί αδέσμευτα, υπακούοντας στο Νόμο 
και τη συνείδησή του και γενικά ασκεί τις αρμοδιότητες 
που του αναθέτει εκάστοτε ο Εισαγγελέας. 

Άρθρο 4 
ΓΡΑΜΜΑΤΕΙΑ 

Α'. Τμήματα Γραμματείας 

Η Γραμματεία της Εισαγγελίας Εφετών Ιωαννίνων, διαι¬ 
ρείται σε δύο τμήματα: Το Διοικητικό και το Ποινικό. 

Β' Αντικείμενο κάθε Τμήματος 

I. Διοικητικό Τμήμα 

Στο Διοικητικό Τμήμα υπάγονται: 

1) Η γενική αλληλογραφία και η τήρηση των πρωτοκόλ¬ 
λων, κοινού και εμπιστευτικού. 

2) Η επιθεώρηση, οι στατιστικοί πίνακες και οι εκθέσεις 
και πράξεις. 

3) Τα θέματα υπηρεσιακής κατάστασης Εισαγγελικών 
Λειτουργών και Δικαστικών υπαλλήλων, όπως προαγωγές, 
μεταθέσεις, αποσπάσεις, εντάξεις, άδειες και μεταβάσεις 
εκτός έδρας για εκτέλεση υπηρεσίας, ως και εσωτερικής 
υπηρεσίας και ακροατήρια. 

4) Οι πειθαρχικές υποθέσεις κατά Εισαγγελικών Λει¬ 
τουργών και Δικαστικών Υπαλλήλων, καθώς και η εκτέ¬ 
λεση των πειθαρχικών ποινών. 

5) Οι εγκύκλιοι διαταγές των Προϊσταμένων Αρχών και 
οι παραγγελίες της Εισαγγελίας Εφετών προς υφιστάμε¬ 
νες Δικαστικές και Εισαγγελικές Αρχές. 

6) Οι υποθέσεις του άρθρου 43 Κ.Π.Δ. 

7) Οι προσφυγές κατά διατάξεων απορριπτικών εγκλή¬ 
σεων (άρθρα 47, 48, Κ.Π.Δ.). 

8) Οι μεταγωγές κρατουμένων. 

9) Τα θέματα εκδόσεως εγκληματιών και διεθνούς δικα¬ 
στικής συνδρομής επί ποινικών και πολιτικών υποθέ¬ 
σεων. 

10) Οι αιτήσεις για απονομή χάριτος και 

11) Κάθε ενέργεια και φροντίδα που αφορά τη βιβλιο¬ 
θήκη, τα έπιπλα, σκεύη και λοιπά υλικά της Υπηρεσίας. 

II. Ποινικό Τμήμα 

Στο Ποινικό Τμήμα υπάγονται: 

1) Ο προσδιορισμός σε δικασίμους ποινικών υποθέσεων 
αρμοδιότητας Τριμελούς Εφετείου Πλημμελημάτων, Τρι¬ 
μελούς Εφετείου Κακουργημάτων, Πενταμελούς Εφε- 
τείου, Μικτών Ορκωτών Δικαστηρίων της περιφέρειας του 
Εφετείου Ιωαννίνων, Μικτού Ορκωτού Εφετείου και του 
Δικαστηρίου Ανηλίκων του Εφετείου. 

2) Η διακίνηση των ποινικών δικογραφιών, όπως η διαβί¬ 
βασή τους στο Συμβούλιο Εφετών ή τον Πρόεδρο Εφετών. 
Η επιστροφή τους στους Εισαγγελείς Πλημμελειοδικών ή 
η υποβολή τους στον Εισαγγελέα του Αρείου Πάγου, κατά 
περίπτωση. 

3) Τα ένδικα μέσα εφέσεως και αναιρέσεως. Η επανά¬ 
ληψη της διαδικασίας και η αποκατάσταση στα πολιτικά 
δικαιώματα. Οι αιτήσεις ακυρώσεως διαδικασίας ή αποφά- 
σεως και οι προσφυγές κατά κλητηρίων θεσπισμάτων. Οι 
ανακοπές τιμωρηθέντων μαρτύρων και πραγματογνωμό- 
νων και οι αιτήσεις ακυρώσεως τιμωρηθέντων ενόρκων. Οι 
αιτήσεις παραπομπής (άρθρο 137 Κ.Π.Δ.). 

4) θέματα σχετικά με την προσωρινή κράτηση και τους 
περιοριστικούς όρους. 

5) Η εκτέλεση ποινικών αποφάσεων και βουλευμάτων, 
ως προς όλα τα κεφάλαιά τους και η εκτέλεση παντός άλ¬ 
λου διωκτικού εγγράφου της ποινικής διαδικασίας, ως και 
των διωκομένων για κακουργήματα, αλλά και τα θέματα 
αναβολής, διακοπής και αναστολής εκτελέσεως ποινής. 

6) Η αποστολή για επίδοση κλήσεων, κλητηρίων θεσπι¬ 
σμάτων, βουλευμάτων, αποφάσεων και κάθε άλλου εγ¬ 
γράφου της ποινικής διαδικασίας. 

7) Τα κατά τον Σωφρονιστικό Κώδικα συντασσόμενα 
πληροφοριακά σημειώματα (εκθείσεις πραγματικών περι¬ 
στατικών) για καταδίκους. 

8) Οι ετήσιοι κατάλογοι των ενόρκων. 

9) Η διακίνηση των δελτίων ποινικού μητρώου. 

Σε κάθε τμήμα, ανάλογα με το αντικείμενό του ανήκει: 

1) Η τήρηση και ενημέρωση των αντιστοίχων βιβλίων και 
στοιχείων. 

2) Η χορήγηση αντιγράφων διαφόρων εγγράφων και η 
έκδοση βεβαιώσεων και πιστοποιητικών. 

3) Η καθαρή γραφή των εγγράφων. Και 

4) Κάθε αναγκαία συναφής υπηρεσιακή ενέργεια. 

Αρθρο 5 

ΓΡΑΜΜΑΤΕΙΑ ΤΗΣ ΕΙΣΑΓΓΕΛΙΑΣ ΕΦΕΤΩΝ 

Στην Εισαγγελία Εφετών Ιωαννίνων, λειτουργεί Γραμ- 
ματεία (άρθρο 10 του ν. 1756/1988, όπως αντικαταστά- 
θηκε με το άρθρο 2 του ν. 1868/1989), η οποία αντιστοι¬ 
χεί, σύμφωνα με την υπ' αριθ. 17830/9.12.1987 κοινή 
απόφαση των Υπουργών Προεδρίας και Δικαιοσύνης, σε 
Διεύθυνση. Προϊστάμενος της Διευθύνσεως της (Γραμμα¬ 
τείας της Εισαγγελίας αυτής έχει επιλεγεί και τοποθετη¬ 
θεί από το αρμόδιο Δικαστικό (Υπηρεσιακό) Συμβούλιο, ο 
Δικαστικός Γραμματέας με βαθμό Α' της κατηγορίας ΠΕ, 
Κωνσταντίνος Τάττης. 

Αρθρο 6 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΤΗΣ Δ/ΝΣΕΩΣ ΤΗΣ 
ΓΡΑΜΜΑΤΕΙΑΣ 

Ο Γραμματέας - Προϊστάμενος της Διευθύνσεως της 
Γραμματείας της Εισαγγελίας Εφετών Ιωαννίνων, θα διευ¬ 
θύνει τις υπηρεσίες της Γ ραμματείας και θα δίνει τις ανα¬ 
γκαίες οδηγίες στο προσωπικό της, ειδικότερα δε ανα¬ 
λαμβάνει τα αντικείμενα του Διοικητικού Τμήματος. Αν για 
οποιοδήποτε λόγο απουσιάζει ή κωλύεται, αναπληρώνεται 
όπως ο νόμος ορίζει. Κατά την εκτέλεση των καθηκόντων 
του στο παραπάνω Τμήμα, θα συνεπικουρείται, οσάκις 
παρίσταται ανάγκη, και από ένα άλλο υπάλληλο της Γραμ- 
ματείας, που θα εντέλλεται σχετικώς, κατά περίπτωση, 
ανάλογα με την απασχόληση και το φόρτο της εργασίας 
του. 


Άρθρο 7 

ΚΑΘΗΚΟΝΤΑ ΥΠΑΛΛΗΛΩΝ ΤΗΣ ΓΡΑΜΜΑΤΕΙΑΣ 
ΤΗΣ ΕΙΣΑΓΓΕΛΙΑΣ ΕΦΕΤΩΝ ΙΩΑΝΝΙΝΩΝ 

Στη Γραμματεία της Εισαγγελίας Εφετών Ιωαννίνων, 
υπηρετούν οι παρακάτω Δικαστικοί Υπάλληλοι: 

α. θεοδώρα Ζιώγα, με βαθμό Α’ κατ. ΠΕ 

β. Κων/νος Τσακτσίρας, με βαθμό Β’ κατ. ΠΕ-4 

γ. Παύλος Φώτου, με βαθμό Β' κατ. ΤΕ-3 

δ. Λαμπρινή Σπύρου, Επιμελήτρια Δικαστηρίων με 
βαθμό Δ' κατ. ΜΕ και 

ε. Χρήστος Παπαζέκος, Επιμελητής Δικαστηρίων, με ει¬ 
δικότητα ΥΕ Επιμελητού Δικαστηρίων, μεταταγείς από τη 
ΣΥΚΕΑ-Ιη ΜΟΜΑ Ιωαννίνων. 

Στους παραπάνω υπαλλήλους θα επιμερισθούν με 
πράξη του Προϊσταμένου της Υπηρεσίας όλα τα αντικεί¬ 
μενα του Ποινικού Τ μήματος, που αναφέροντάι στο άρθρο 
4 του παρόντος. Στο Ποινικό Τμήμα, εφόσον ορίζεται ότι 
θα υπηρετήσουν οι παραπάνω πέντε (5) δικαστικοί υπάλ¬ 
ληλοι, πρέπει, σύμφωνα με τις διατάξεις των παραγράφων 
3, 4 και 9 του άρθρου 9 του ν. 1586/1986 και της υ’ αρ. 
117830/22.1.1988 κοινής αποφάσεως των Υπουργών 
Προεδρίας και Δικαιοσύνης, να επιλεγεί και τοποθετηθεί 
Προϊστάμενος από το αρμόδιο Δικαστικό (Υπηρεσιακό) 
Συμβούλιο. Επίσης βάσει του παρόντος Κανονισμού ορί¬ 
ζεται α) ως υπάλληλος επί του μισθολογίου, ο δικ. υπάλλη¬ 
λος Κων/νος Τσακτσίρας, ο οποίος θα συντάσσει τις πό¬ 
σης φύσεως μισθοδοτικές καταστάσεις των Εισαγγελικών 
Λειτουργών και υπαλλήλων, τα δικαιολογητικά οδοιπορι¬ 
κών εξόδων και ημερήσιας αποζημιώσεως και τα δικαιολο- 
γητικά εξόδων εγκαταστάσεως των Εισαγγελικών Λει¬ 
τουργών, και β) ως αρμόδιος υπάλληλος για τη διεκπεραί¬ 
ωση ανακοπών κατ' αποφάσεων του αν.ν. 1539/1938 και 
για κάθε θέμα που σχετίζεται με τη διαδικασία ενώπιον 
των πολιτικών δικαστηρίων, ο δικ. υπάλληλος Παύλος Φώ¬ 
του. Η Επιμελήτρια Δικαστηρίων Λαμπρινή Σπύρου θα 
ασχολείται αποκλειστικά με την επίδοση των πάσης φύ¬ 
σεως εγγράφων της ποινικής διαδικασίας, αμφότεροι δε 
οι Επιμελητές Δικαστηρίων Λαμπρινή Σπύρου και Χρήστος 
Παπαζέκος, θα εκτελούν όλες τις βοηθητικές υπηρεσίες 
και εργασίες του Τμήματος στο οποίο ανήκουν, καθώς και 
της Υπηρεσίας της Εισαγγελίας Εφετών γενικότερα, σύμ¬ 
φωνα με τις οδηγίες και εντολές, που θα τους δίνει ο Προϊ¬ 
στάμενος της Υπηρεσίας ή ο Γραμματέας. 

Άρθρο 8 

ΤΕΛΙΚΕΣ ΔΙΑΤΑΞΕΙΣ 

Όλοι οι υπάλληλοι της Γ ραμματείας της Εισαγγελίας 
Εφετών Ιωαννίνων, θα τηρούν το ωράριο της Υπηρεσίας 
και θα εκτελούν τα καθήκοντά τους όπως ειδικότερα με 
την κατάσταση της Υπηρεσίας εκάστοτε θα ορίζεται. 

Εάν υπάρχει αμφισβήτηση ως προς την υπαγωγή συγκε¬ 
κριμένου θέματος στο Διοικητικό ή Ποινικό Τμήμα, απο¬ 
φασίζει ο Προϊστάμενος της Υπηρεσίας ή ο νόμιμος ανα¬ 
πληρωτής του. 

Για τη συμπλήρωση, τροποποίηση ή αντικατάσταση του 
παρόντος Κανονισμού, θα τηρούνται οι νόμιμες διαδικα¬ 
σίες. 

Ο Εισαγγελέας Εφετών Ο Αντεισαγγελέας Εφετών 
Α. ΒΑΣΙΛΟΠΟΥΛΟΣ Γ. ΒΛΑΣΣΗΣ 

Ο Γραμματέας 
Κ. ΤΑΤΤΗΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 
-+- 

Αριθ. 19567/1725 (5) 

Περί του θορύβου των δικύκλων μοτοσυκλεττών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Το άρθρο 15 του ΚΟΚ που κυρώθηκε με τον Ν. 
2094/92 (Α' 182). 

β) Την κοινή απόφαση του Πρωθυπουργού και του 
Υπουργού Εθνικής Οικονομίας Υ 1687/17.2.92 «κατα¬ 
νομή αρμοδιοτήτων των Υφυπουργών Εθνικής Οικονο¬ 
μίας. (Β' 104). 

γ) Την αριθ. 1952/22.12.92 απόφαση του Πρωθυπουρ¬ 
γού και του Υπουργού Περιβάλλοντος, Χωροταξίας και 
Δημοσίων Έργων «Ανάθεση αρμοδιοτήτων στους Υφυ¬ 
πουργούς Περιβάλλοντος, Χωροταξίας και Δημοσίων Έρ¬ 
γων Χρήστο Κατσιγιάννη και Γεώργιο Βουλγαράκη. 

δ) Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα» (Α' 137) όπως προστέθηκε το άρθρο 
τούτο με το άρθρο 27 του Ν. 2081/92 (Α 154). 

ε) Τον μεγάλο αριμό εισαχθέντων μεταχειρισμένων μο¬ 
τοσυκλεττών διαφορετικών τύπων που με τον υπάρχοντα 
εξοπλισμό των περιφερειακών υπηρεσιών θα απαιτήσει 
μεγάλο χρονικό διάστημα για τον έλεγχό τους, 

στ) Την αρ. 28340/2440/92 ΚΥΑ (Β' 532), αποφασί¬ 
ζουμε: 

Άρθρο 1 

1) Αναστέλλουμε την ισχύ της ΚΥΑ 28340/2440/92 μέ¬ 
χρι την 1.10.1993 μόνο για τα μεταχειρισμένα τα τιθέμενα 
το πρώτο σε κυκλοφορία στη χώρα μας και επαναφέρουμε 
σε ισχύ τις διατάξεις της ΚΥΑ Γ10/81568/899/17.6.88 
(Β' 403) «περί έγκρισης τύπου ΕΟΚ για την αποδεκτή ηχη¬ 
τική στάθμη και τη διάταξη εξάτμησης των μοτοσυκλεττών 
και συναφείς διατάξεις. 

2) Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

3) Η ισχύς της παρούσας αρχίζει από την δημοσίευσή 
της στην Εφημερίδα της Κυβέρνησης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 1993 

ΟΙ ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΟΡΟΤΑΞΙΑΣ ΚΑΙ 
ΕΘΝΙΚΗΣ ΟΙΚΟΝΟΜΙΑΣ ΔΗΜΟΣΙΟΝ ΕΡΓΩΝ 

Γ. ΒΟΥΛΓΑΡΑΚΗΣ Κ. ΔΟΥΣΗΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

θ. ΑΝΑΓΝΩΣΤΟΠΟΥΛΟΣ 
- 1 - 

Αριθ. 68122 (6) 

Αντικατάσταση Εκπροσώπου στην Αντιπροσωπευτική Συ¬ 
νέλευση Κοινωνικού Ελέγχου ΑΣΚΕ-ΟΤΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των 
επιχειρήσεων δημοσίου χαρακτήρα ή κοινής ωφέλειας. 

2. Τα άρθρα 8 παρ. 1 και 3 παρ. 1 του ΠΔ 58/1985 
«Δομή ρόλος και τρόπος διοίκησης και λειτουργίας της 
κοινωνικοποιημένης επιχείρησης Οργανισμός Τηλεπικοι¬ 
νωνιών της Ελλάδος (ΟΤΕ) ΑΕ. 

3. Την με αριθ. 90136/15.10.92 κοινή Υπουργική Από¬ 
φαση (ΦΕΚ Β-628/22.10.92) «Συγκρότηση σε σώμα της 
ΑΣΚΕ-ΟΤΕ» όπως τροποποιήθηκε με την αρ. (9738/ 
19.11.92 ΦΕΚ 712/Β/92) κοινή Απόφαση. 

4. Το με αριθμ. 14259/9.4.93 έγγραφο του Τεχνικού 
Επιμελητηρίου Ελλάδας. 

5. Την με αρ. Υ 1935/3.12.92 (Β 726) κοινή απόφαση 
του Πρωθυπουργού και του Υπουργού Εθνικής Οικονο¬ 
μίας «καθορισμός αρμοδιοτήτων του Υφυπουργού Εθνι¬ 
κής Οικονομίας». 

6. Την με αρ. Υ 1946/10.12.92 κοινή απόφαση του 
Πρωθυπουργού και του Υπουργού Μεταφορών και Επικοι¬ 
νωνιών «Ανάθεση αρμοδιοτήτων Υπουργού Μεταφορών 
και Επικοινωνιών στον Υφυπουργό Μεταφορών και Επι¬ 
κοινωνιών Παναγιώτη Δελημήτσο, αποφασίζουμε: 

1. Αντικαθιστούμε τον εκπρόσωπο του Τεχνικού Επιμε¬ 
λητηρίου Ελλάδας Παπαδημητρίου Κων/νο με την Ευαγ¬ 
γελία Νικολινάκου - Αναγνωστάκη. 

2. Κατά τα λοιπά παραμένει ισχύουσα η αρχική απόφαση 
90136/15.12.92. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Κ. ΔΟΥΣΗΣ Π. ΔΕΛΗΜΗΤΣΟΣ 

Αριθ. 71801 (7) 

Αντικατάσταση Εκπροσώπου στην Αντιπροσωπευτική Συ¬ 
νέλευση Κοινωνικού Ελέγχου (ΑΣΚΕ) στα ΕΑ-ΤΑ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των 
επιχειρήσεων δημοσίου χαρακτήρα ή κοινής ωφέλειας». 

2. Τις διατάξεις του άρθρου 3 του ΠΔ 295/1986 «Δομή, 
ρόλος και τρόπος διοίκησης και λειτουργίας της κοινωνι¬ 
κοποιημένης επιχείρησης «Ελληνικά Ταχυδρομεία 
(ΕΛΤΑ)». 

3. Την με αρ. 100618/10.10.91 κοινή Υπουργική Από¬ 
φαση «Ορισμός Εκπροσώπων στην Αντιπροσωπευτική Συ¬ 
νέλευση κοινωνικού Ελέγχου (ΑΣΚΕ) του ΕΛΤΑ», που δη- 
μοσιεϋθηκε στο ΦΕΚ 915/Β/91 όπως τροποποιήθηκε με 
την αρ. 105554/29.1.93 κοινή απόφαση (ΦΕΚ 56/Β/93) 
Αντικατάσταση εκπροσώπου στην ΑΣΚΕ-ΕΛΤΑ. 

4. Το με αρ. 18903/13.4.93 έγγραφο του Υπουργείου 
Εθνικής Οικονομίας. 

5. Την με αρ. Υ 1935/3.12.92 (Β. 726) κοινή απόφαση 
του Πρωθυπουργού καΓτου Υπουργού Εθνικής Οικονο¬ 
μίας «καθορισμός αρμοδιοτήτων του Υφυπουργού Εθνι¬ 
κής Οικονομίας». 

6. Την με αρ. Υ. 1946/10.12.92 κοινή απόφαση του 
Πρωθυπουργού και του Υπουργού Μεταφορών και Επικοι- 

1 νιών «Ανάθεση αρμοδιοτήτων Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών Παναγιώτη Δελημήτσο, αποφασίζουμε: 

1. Αντικαθιστούμε τον εκπρόσωπο του Κράτους Γρηγό- 
ριο Βλάμη με τον Ιωάννη Κανελλδπουλο. 

2. Κατά τα λοιπά παραμένει ισχύουσα η αρχική Από¬ 
φαση με αρ. 100618/10.10.91. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΟΝ ΚΑΙ ΕΠΙΚΟΙΝΩΝΙΩΝ 

Κ. ΔΟΥΣΗΣ Π. ΔΕΛΗΜΗΤΣΟΣ 

- ♦ - 

Αριθ. 21816/1926 (8) 

Ταξινόμηση συναρμολογουμένων στην Ελλάδα βενζινοκι- 
νήτων αυτοκινήτων. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) Το άρθρο 84 του Ν. 2094/92 (Α; 182) «περί κυρώ- 
σεως του ΚΟΚ». 

2) Το άρθρο 1 παρ. 7 του Ν. 2052/92 (Α'94) «Μέτρα για 
την αντιμετώπιση του νέφους και πολεοδομικές ρυθμί¬ 
σεις». 

3) Το άρθρο 8, παρ. 2, υποπαράγραφος Β1 της Οδηγίας 
92/53/ΕΟΚ, με το οποίο παρέχεται η δυνατότητα στα 
Κράτη Μέλη για περιορισμένη ποσότητα οχημάτων και 
χρονική περίοδο μικρότερη των (12) δώδεκα μηνών να χο¬ 
ρηγούν άδειες κυκλοφορίας νέων οχημάτων συμφώνως 


προς ένα τύπο οχήματος για το οποίο έπαυσε να ισχύει πι¬ 
στοποιητικό που εκδόθηκε σε εφαρμογή Οδηγίας ΕΟΚ^ 
διάταξη που έχει εφαρμογή από την 1 η Ιανουάριου 1993. 

4) Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα» (Α' 137) όπως προστέθηκε το άρθρο 
τούτο με το άρθρο 27 του Ν. 2081/92 (Α' 134). 

5) Την υπ’ αρ. Υ 1952/22.12.92 κοινή απόφαση του 
Πρωθυπουργού και του Υπουργού Περιβάλλοντος, Χωρο¬ 
ταξίας και Δημοσίων Έργων «περί αναθέσεως αρμοδιοτή¬ 
των στους Υφυπουργούς Περιβάλλοντος, Χωροταξίας και 
Δημοσίων Έργων Χρήστο Κατσιγιάννη και Γεώργιο Βουλ- 
γαράκη» (Β 744). 

6) Το γεγονός ότι έχει μείνει μικρός αριθμός αδιάθετων 
βενζινοκινήτων επιβατηγών οχημάτων ελληνικής συναρ¬ 
μολόγησης τα οποία δεν πληρούν τους όρους της Οδηγίας 
91 /441 /ΕΟΚ όσον αφορά τις εκπομπές ρύπων, αλλά τους 
όρους των οδηγιών 88/76, 88/436 και 89/458/ΕΟΚ. 

7) Το γεγονός ότι προς το παρόν δεν υφίσταται η τε¬ 
χνική υποδομή στο ΚΤΕΟ Ελληνικού προκειμένου να 
εκτελείται η ανάλυση εκπομπών των βενζινοκίνητων αυ¬ 
τοκινήτων σύμφωνα με την οδηγία 91 /441 /ΕΟΚ, αποφα¬ 
σίζουμε: 

Τροποποιούμε το εδάφιο 4 της παραγράφου 1 της ΚΥΑ 
48480/4028/92 (Β' 768) με την οποία συμπληρώθηκε η 
ΚΥΑ 27654/2346/1992 (Β' 498), ως εξής: 

«Βενζινοκίνητα αυτοκίνητα συναρμολογούμενα στην 
Ελλάδα μπορούν επίσης να εκτελωνίζονται και να ταξινο¬ 
μούνται μέχρι 31.12.1993, εφόσον καλύπτονται από 
έγκριση τύπου που εκδόθηκε πριν την 1.1.1993 και έληξε 
την 31.12.92». 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 1993 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΒΟΥΛΓΑΡΑΚΗΣ θ. ΑΝΑΓΝΩΣΤΟΠΟΥΛΟΣ 

-♦- 

Αριθ. Φ400/17634/4482 (9) 

Παράταση της Φ400/39628/7535/2.11.92 απόφασης 
Υπουργού Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 383/76 «περί διενέργειας εμπο- 
ρευματικών μεταφορών δια φορτηγών αυτ/των δημόσιας 
χρήσης και άλλων διατάξεων». 

2. Το άρθρο 15 του Ν. 1959/91 (ΦΕΚ 123/Α/91 «για τις 
οδικές μεταφορές τις επικοινωνίες και άλλες διατά¬ 
ξεις». 

3. Το άρθρο 29Α του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/4/85) όπως προστέ¬ 
θηκε το άρθρο τούτο με το άρθρο 27 του Ν. 2081/1992 
(ΦΕΚ 154/Α/92), αποφασίζουμε: 

1. Παρατείνουμε την ισχύ της αρ. Φ400/39628/7535/ 

2.11.92 απόφασης του Υπουργού Μεταφορών - Επικοι¬ 
νωνιών μέχρι 30 Σεπτεμβρίου 1993 και επιτρέπουμε, μέ¬ 
χρι την ημερομηνία αυτή, τη διενέργεια εθνικών και διε¬ 
θνών μεταφορών μόνο προς Αλβανία, Γιουγκοσλαβία 
(Σκόπια), Βουλγαρία και Τουρκία με φορτηγά δημόσιας 
χρήσης αυτοκίνητα εθνικών μεταφορών ανατρεπόμενα 
κοινού φόρτου για τη μεταφορά χύδην φορτίων. 

2. Του μέτρου αυτού εξαιρούνται τα φορτηγά δημόσιας 
χρήσης αυτοκίνητα, για τα οποία έχει καθορισθεί γενικά ή 
ειδικά, ως αποκλειστική περιοχή κυκλοφορίας, μόνο η πε¬ 
ριοχή του Νομού της έδρας τους. 


3. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

4. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 1993 

Ο ΥΠΟΥΡΓΟΣ 

θ. ΑΝΑΓΝΩΣΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

22.3211 ΥΡΕΤ ΟΠ 

λειτουργούν καθημερινά από 8.00' έως 13.00' 

ΗΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες γ.ια δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνώ η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 



— 

Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 



ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 3β31 


Κωδικός αριθ. κατάθεοης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α’ Δρχ. 

15.000 

Δρχ. 

750 

β) » » » Β 

» 

30.000 

» 

1.500 

γ) » » » Γ' 

» 

10.000 

» 

500 

δ) » » » Δ' 

» 

30.000 

» 

1.500 

ε) » » » Αναπτυξιακών Πράξεων 

» 

20.000 

» 

1.000 

στ) » » » Ν.Π.Δ.Δ. 

» 

10.000 

» 

500 

ζ) » » » ΠΑΡΑΡΤΗΜΑ 

» 

5.000 

» 

250 

η) » » » Δελτ. Εμπ.& Βιομ. Ιδ. 

» 

10.000 

» 

500 

θ) » » » Αν. Ειδικού Δικαστηρίου 

» 

3.000 

» 

150 

ι) » » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










